ROMÂNIA

 JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Înființare grădiniță cu program prelungit**

**în cartierul Caștela – Balta Lată, str. Dimitrie Cantemir, nr. 20B, Lugoj”, SMIS 155684**

 Consiliul Local al Municipiului Lugoj;

 Având în vedere referatul Direcției investiții, finanțări – Serviciul finanțări și implementare alte programe nr. 16/115500/(RI19)619 din 20.11.2024;

 Având în vedere referatul nr. 16/115611/(RI19)621 din 20.11.2024 al Primarului Municipiului Lugoj - inițiator al proiectului de hotărâre;

 Având în vedere Proiectul de hotărâre nr. 206 din 20.11.2024 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Înființare grădiniță cu program prelungit în cartierul Caștela – Balta Lată, str. Dimitrie Cantemir, nr. 20B, Lugoj”, SMIS 155684;

 Luând în considerare raportul de specialitate nr. 16/116288/(RI19)632 din 21.11.2024 întocmit de Direcția investiții, finanțări – Serviciul finanțări și implementare alte programe;

 Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

 Ținând cont de adresa de înaintare nr. 16/113860/(RI17)227 din 16.11.2024;

 Luând în considerare prevederile Instrucțiunii AMPOR nr. 216/18.09.2024 privind modificarea unor termene menționate în cuprinsul Instrucțiunii AMPOR nr. 207/31.10.2023 (Acțiuni AM/OI de pregătire în vederea închiderii Programului Operațional Regional 2014-2020);

 Ținând cont de contractul de finanțare nr. 8008 din 24.11.2022;

 Luând în considerare Hotărârea Consiliului Local nr. 344 din 29.11.2023 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Înființare grădiniță cu program prelungit în cartierul Caștela – Balta Lată, str. Dimitrie Cantemir, nr. 20B, Lugoj”, modificată;

 Ținând cont de Hotărârea Consiliului Local nr. 273 din 06.07.2022 privind aprobarea documentaţiei tehnice şi a indicatorilor tehnico-economici pentru obiectivul de investiţii ,,Înființare grădiniță cu program prelungit în construcție existentă, str. Dimitrie Cantemir, nr. 20B, Lugoj - D.A.L.I” ;

 Luând în considerare Hotărârea Consiliului Local nr. 274 din 06.07.2022 privind aprobarea proiectului „Înființare grădiniță cu program prelungit în cartierul Caștela – Balta Lată, str. Dimitrie Cantemir, nr. 20B, Lugoj” în cadrul Programului Operațional Regional 2014-2020, Axa Prioritară 9, Prioritatea de investiții 9.1, apelul de proiecte POR/2019/9/9.1/1/7REGIUNI și a cheltuielilor legate de proiect;

 Ținând cont de Hotărârea Consiliului Local nr. 401 din 24.10.2022 pentru modificarea H.C.L. nr. 274 din 06.07.2022 privind aprobarea proiectului „Înființare grădiniță cu program prelungit în cartierul Caștela – Balta Lată, str. Dimitrie Cantemir, nr. 20B, Lugoj” în cadrul Programului Operațional Regional 2014-2020, Axa Prioritară 9, Prioritatea de investiții 9.1, apelul de proiecte POR/2019/9/9.1/1/7REGIUNI și a cheltuielilor legate de proiect;

 Luând în considerare Hotărârea Consiliului Local nr. 173 din 22.06.2023 privind aprobarea actualizării devizului general și a indicatorilor tehnico-economici pentru obiectivul „Înființare grădiniță cu program prelungit în cartierul Caștela-Balta Lată, Str. Dimitrie Cantemir, nr. 20 B, Lugoj”;

 Luând în considerare prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, modificată şi completată;

 Luând în considerare prevederile Ordonanței de Urgență nr. 36/2023 privind stabilirea cadrului general la închiderea programelor operaționale finanțate în perioada de programare 2014-2020;

 Ţinând cont de Legea nr. 273/2006 privind finanţele publice locale, modificată şi completată;

 În conformitate cu Ghidul solicitantului pentru Programul Operațional Regional 2014-2020;

 În conformitate cu art. 129 alin. (2) lit. b) și alin. (4) lit. d), art. 136 și art. 139 alin. (3) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R E Ș T E :**

 **Art.1. -** Se prelungește durata implementării proiectului „Înființare grădiniță cu program prelungit în cartierul Caștela – Balta Lată, str. Dimitrie Cantemir, nr. 20B, Lugoj”, SMIS 155684,până la data de 31.12.2025.

**Art.2.** - Se aprobă valoarea totală a cheltuielilor estimate necesare în vederea finalizării proiectului, pentru perioada 01.01.2025 – 31.12.2025, în suma de 1.900.000 lei, ce urmează a fi suportată integral din bugetul local al Municipiului Lugoj.

**Art.3.** - Îndeplinirea prevederilor prezentei hotărâri se încredinţează Serviciului finanțări și implementare alte programe.

**Art.4.** - Prezenta hotărâre se comunică:

 - Instituţiei Prefectului, judeţul Timiş;

 - Primarului Municipiului Lugoj;

 - Direcţiei juridice;

 - Direcției management financiar;

 - Direcției investiții, finanțări;

 - Serviciului finanțări și implementare alte programe;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Mihai Agache SECRETARUL GENERAL AL MUNICIPIULUI

 Dan Ciucu

 **Nr. 196 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |